tartuNLP/wikipedia-smugri-20251201 huggingface dataset:
Xiaomi Black Shark

Xiaomi Black Shark on Xiaomin 20. huhtikuuta 2018 julkaisema älypuhelin, jossa on esiasennettuna Android 8.1 (Oreo) Xiaomin MIUI-käyttöliittymällä.
Tekniset tiedot.
Muotoilu.
Xiaomi Black Shark -älypuhelimessa on 6-tuumainen näyttö Full HD+ -resoluutiolla.
Fyysiset osat.
Laitteesta löytyy 2,8 Gigahertsin 8-ydin prosessori. Laitteessa on 8 Gigatavua RAM-muistia ja 128 Gigatavua sisäistä muistia.
Kamerat ja multimedia.
Laitteessa on kaksi takakameraa, pääkameran tarkkuus on 12 megapikseliä ja toinen kamera on 20 megapikseliä. Etukamera on puolestaan 20 megapikseliä.
Videokuvaus voidaan tehdä 2160p (4K) -resoluutiolla 30fps ja 1080p (Full HD) -resoluutioilla 30fps.
Ohjelmisto.
Julkaisuhetkellä laitteessa oli esiasennettuna Android 8.1 (Oreo) Xiaomin MIUI-käyttöliittymällä.
Lähteet.
https://www.phonearena.com/phones/Xiaomi-Black-Shark_id11161
Xiaomi Black Shark 2

Xiaomi Black Shark 2 on Xiaomin 28. maaliskuuta 2019 julkaisema älypuhelin, jossa on esiasennettuna Android 9.0 (Pie) Xiaomin MIUI-käyttöliittymällä.
Tekniset tiedot.
Muotoilu.
Xiaomi Black Shark 2 -älypuhelimessa on 6,4-tuumainen näyttö Full HD+ -resoluutiolla.
Fyysiset osat.
Laitteesta löytyy 2,84 Gigahertsin 8-ydin prosessori. Laitteessa on 12 Gigatavua RAM-muistia ja 256 Gigatavua sisäistä muistia.
Kamerat ja multimedia.
Laitteessa on kaksi takakameraa, pääkameran tarkkuus on 48 megapikseliä ja toinen kamera on 13 megapikseliä. Etukamera on puolestaan 20 megapikseliä.
Videokuvaus voidaan tehdä 2160p (4K) -resoluutiolla 30fps ja 1080p (Full HD) -resoluutioilla 30fps.
Ohjelmisto.
Julkaisuhetkellä laitteessa oli esiasennettuna Android 9.0 (Pie) Xiaomin MIUI-käyttöliittymällä.
Lähteet.
https://www.phonearena.com/phones/Xiaomi-Black-Shark-2_id11162
Harold von Mickwitz

Paul Harald (Harold) von Mickwitz (22. toukokuuta 1859 Helsinki – 12. helmikuuta 1938 Helsinki) oli suomalaissyntyinen Saksassa ja Yhdysvalloissa vaikuttanut konserttipianisti, pianonsoiton opettaja ja säveltäjä. 
Mickwitzin vanhemmat olivat Suomeen sijoitettujen venäläisten joukkojen esikuntalääkäri ja salaneuvos Paul Joakim von Mickwitz (1812–1888) ja hänen toinen puolisonsa Amalia Elisabet Agthe (1831–1895). Mickwitz opiskeli pianonsoittoa Helsingissä 1870–1875 Faltinin, Svärdsjön ja Steinin johdolla ja kävi samalla Helsingin yksityislyseota 1871–1876. Hän opiskeli 1876–1879 Pietarin konservatoriossa van Arkin, Theodor Leschetizkyn ja Brassinin oppilaana ja sen jälkeen Wienissä 1880–1884 Leschetizkyn johdolla. Mickwitz toimi pianonsoiton opettajana Helsingin musiikkiopistossa 1882–1884 ja piti samalla konsertteja Suomessa, Saksassa ja Baltian maissa. Hän oli sitten pianonsoiton opettajana Stuttgartin konservatoriossa 1885–1886 sekä Karlsruhessa 1886–1893 ja Wiesbadenissa 1893–1895. Palattuaan Suomeen 1895 hän oli Hufvudstadsbladet-lehden musiikkiarvostelijana ja toimi konserttipianistina.
Mickwitz muutti 1897 Yhdysvaltoihin. Hänestä tuli samana vuonna Shermanissa Texasissa sijainneen Kidd-Key Collegen musiikkikonservatorion johtaja ja hän sai Yhdysvaltain kansalaisuuden 1902. Mickwitz johti Chicagossa sijainneen Bushin musiikkikonservatorion ("Bush Conservatory of Music") piano-osastoa 1906–1908 ja uudelleen 1912–1916. Hän oli muun muassa Dallasissa sijaitsevan Southern Methodist Universityn musiikkidekaanina 1916–1918 ja toimi Juilliard Schoolin pianonsoiton pääopettajana. Jäätyään eläkkeelle 1929 Mickwitz palasi Suomeen.
Xiaomi Mi A2 Lite

Xiaomi Mi A2 Lite on Xiaomin 27. heinäkuuta 2018 julkaisema älypuhelin, jossa on esiasennettuna Android 8.1 (Oreo)
Tekniset tiedot.
Muotoilu.
Xiaomi Mi A2 Lite -älypuhelimessa on 5,8-tuumainen näyttö Full HD+ -resoluutiolla.
Fyysiset osat.
Laitteesta löytyy 2 Gigahertsin 8-ydin prosessori. Laitteessa on 4 Gigatavua RAM-muistia ja 64 Gigatavua sisäistä muistia. Puhelimen muisti on laajennettavissa enintään 256 Gigatavun microSD-kortilla.
Kamerat ja multimedia.
Laitteessa on kaksi takakameraa, pääkameran tarkkuus on 12 megapikseliä ja toinen kamera on 5 megapikseliä. Etukamera on puolestaan 5 megapikseliä.
Videokuvaus voidaan tehdä 1080p (Full HD) -resoluutioilla 30fps.
Ohjelmisto.
Julkaisuhetkellä laitteessa oli esiasennettuna Android 8.1 (Oreo)
Lähteet.
https://www.phonearena.com/phones/Xiaomi-Mi-A2-Lite_id10950
Xiaomi Mi 8 Lite

Xiaomi Mi 8 Lite on Xiaomin vuonna 2018 julkaisema älypuhelin, jossa on esiasennettuna Android 8.1 (Oreo) Xiaomin MIUI-käyttöliittymällä.
Tekniset tiedot.
Muotoilu.
Xiaomi Mi 8 Lite -älypuhelimessa on 6,3-tuumainen näyttö Full HD+ -resoluutiolla.
Fyysiset osat.
Laitteesta löytyy 2,2 Gigahertsin 8-ydin prosessori. Laitteessa on 6 Gigatavua RAM-muistia ja 128 Gigatavua sisäistä muistia.
Kamerat ja multimedia.
Laitteessa on kaksi takakameraa, pääkameran tarkkuus on 12 megapikseliä ja toinen kamera on 5 megapikseliä. Etukamera on puolestaan 24 megapikseliä.
Videokuvaus voidaan tehdä 2160p (4K) -resoluutiolla 30fps ja 1080p (Full HD) -resoluutioilla 120fps.
Ohjelmisto.
Julkaisuhetkellä laitteessa oli esiasennettuna Android 8.1 (Oreo) Xiaomin MIUI-käyttöliittymällä.
Lähteet.
https://www.phonearena.com/phones/Xiaomi-Mi-8-Lite_id11152
Xiaomi Mi 9

Xiaomi Mi 9 on Xiaomin 6. maaliskuuta 2019 julkaisema älypuhelin, jossa on esiasennettuna Android 9.0 (Pie) Xiaomin MIUI-käyttöliittymällä.
Tekniset tiedot.
Muotoilu.
Xiaomi Mi 9 -älypuhelimessa on 6,4-tuumainen näyttö Full HD+ -resoluutiolla.
Fyysiset osat.
Laitteesta löytyy 2,84 Gigahertsin kahdeksanydinsuoritin. Laitteessa on 6 gigatavua RAM-muistia ja 128 gigatavua sisäistä muistia.
Kamerat ja multimedia.
Laitteessa on kolme takakameraa, pääkameran tarkkuus on 48 megapikseliä, toinen kamera on 12 megapikseliä ja kolmas 16 megapikseliä. Etukamera on puolestaan 20 megapikseliä.
Videokuvaus voidaan tehdä 2160p (4K) -resoluutiolla 60 fps ja 1080p (täysteräväpiirto) -resoluutioilla 960 fps.
Ohjelmisto.
Julkaisuhetkellä laitteessa oli esiasennettuna Android 9.0 (Pie) Xiaomin MIUI-käyttöliittymällä.
Lähteet.
https://www.phonearena.com/phones/Xiaomi-Mi-9_id11078
Xiaomi Mi 9 SE

Xiaomi Mi 9 SE on Xiaomin 15. huhtikuuta 2019 julkaisema älypuhelin, jossa on esiasennettuna Android 9.0 (Pie) Xiaomin MIUI-käyttöliittymällä.
Tekniset tiedot.
Muotoilu.
Xiaomi Mi 9 SE -älypuhelimessa on 6-tuumainen näyttö Full HD+ -resoluutiolla.
Fyysiset osat.
Laitteesta löytyy 2,3 Gigahertsin kahdeksanydinsuoritin. Laitteessa on 6 gigatavua RAM-muistia ja 128 gigatavua sisäistä muistia.
Kamerat ja multimedia.
Laitteessa on kolme takakameraa, pääkameran tarkkuus on 48 megapikseliä, toinen kamera on 13 megapikseliä ja kolmas 8 megapikseliä. Etukamera on puolestaan 20 megapikseliä.
Videokuvaus voidaan tehdä 2160p (4K) -resoluutiolla 30 fps ja 1080p (täysteräväpiirto) -resoluutioilla 120 fps, 720p (HD) -resoluutiolla voidaan videokuvata 960 fps.
Ohjelmisto.
Julkaisuhetkellä laitteessa oli esiasennettuna Android 9.0 (Pie) Xiaomin MIUI-käyttöliittymällä.
Lähteet.
https://www.phonearena.com/phones/Xiaomi-Mi-9-SE_id11122
Xiaomi Mi 9T

Xiaomi Mi 9T on Xiaomin 17. kesäkuuta 2019 julkaisema älypuhelin, jossa on esiasennettuna Android 9.0 (Pie) Xiaomin MIUI-käyttöliittymällä.
Tekniset tiedot.
Muotoilu.
Xiaomi Mi 9T -älypuhelimessa on 6,4-tuumainen näyttö Full HD+ -resoluutiolla.
Fyysiset osat.
Laitteesta löytyy 2,2 gigahertsin kahdensanydinsuoritin. Laitteessa on 6 gigatavua RAM-muistia ja 128 gigatavua sisäistä muistia.
Kamerat ja multimedia.
Laitteessa on kolme takakameraa, pääkameran tarkkuus on 48 megapikseliä, toinen kamera on 8 megapikseliä ja kolmas 13 megapikseliä. Etukamera on puolestaan 20 megapikseliä.
Videokuvaus voidaan tehdä 2160p (4K) -resoluutiolla 30 fps ja 1080p (täysteräväpiirto) -resoluutioilla 960 fps.
Ohjelmisto.
Julkaisuhetkellä laitteessa oli esiasennettuna Android 9.0 (Pie) Xiaomin MIUI-käyttöliittymällä.
Lähteet.
https://www.phonearena.com/phones/Xiaomi-Mi-9T_id11192
Koison talo

Koison talo oli arkkitehti Berndt Blomin piirtämä, vuonna 1895 rakennettu suuri puutalo Tampereella osoitteessa Hämeenpuisto 23 (ent. Itäinen Puistokatu 23). Sitä on pidetty Tampereen huomattavimpana nikkarityylisenä rakennuksena. Koristeellisen talon rakennutti puuseppämestari Karl K. Tallqvist, jolla oli kaupungin ensimmäinen koneellinen puusepänliike tontin sisäpihalla sijainneessa kolmikerroksisessa kivirakennuksessa.
Puutalo suunniteltiin alun perin Tampereen kauppaoppilaitoksen käyttöön. Se toimi siinä vuokralaisena tammikuuhun 1910 asti. Tallqvistin kuoleman jälkeen, vuonna 1903, hänen puusepänliikkeensä omistajaksi tuli osakeyhtiö, josta kehittyi sittemmin Höyrypuuseppä Oy. Yhtiö siirsi toimintansa Santalahteen vuonna 1917. Myöhemmin kivirakennuksessa oli muun muassa panttilainakonttori, margariinitehdas ja kenkätehdas. Vuonna 1927 kiinteistön osti kauppias Kaarlo Koiso, joka laajensi kivitaloa ja sijoitti tiloihin puku- ja kappatehtaan.
Koison talo purettiin 1960-luvulla, kun sen paikalle tehtiin asuinkerrostalo. Hämeen museoseuran aloitteesta Tampereen kaupunki talletti kokoelmiinsa 10 metrin pätkän Koison talon julkisivua. Lisäksi säilöön pantiin kolme kaakeliuunia ja kolme oviparia. Yksi uuneista sai paikan Hatanpään kartanon päärakennuksesta.
Xiaomi Mi A3

Xiaomi Mi A3 on Xiaomin 24. heinäkuuta 2019 julkaisema älypuhelin, jossa on esiasennettuna Android 9.0 (Pie) Xiaomin MIUI-käyttöliittymällä.
Tekniset tiedot.
Muotoilu.
Xiaomi Mi A3 -älypuhelimessa on 6,1-tuumainen näyttö HD+ -resoluutiolla.
Fyysiset osat.
Laitteesta löytyy 2 Gigahertsin 8-ydin prosessori. Laitteessa on 4 Gigatavua RAM-muistia ja 128 Gigatavua sisäistä muistia.
Kamerat ja multimedia.
Laitteessa on kolme takakameraa, pääkameran tarkkuus on 48 megapikseliä, toinen kamera on 8 megapikseliä ja kolmas 2 megapikseliä. Etukamera on puolestaan 32 megapikseliä.
Videokuvaus voidaan tehdä 2160p (4K) -resoluutiolla 30fps ja 1080p (Full HD) -resoluutioilla 120fps. 720p (HD) -resoluutiolla voidaan videokuvata 240fps.
Ohjelmisto.
Julkaisuhetkellä laitteessa oli esiasennettuna Android 9.0 (Pie) Xiaomin MIUI-käyttöliittymällä.
Lähteet.
https://www.phonearena.com/phones/Xiaomi-Mi-A3_id11211
Naiset armeijassa

Naiset asepalveluksessa: naiset voivat olla asepalveluksessa joko vapaaehtoisina tai asevelvollisuuden täyttäjinä.
Asevelvollisuus koskee naisia vain harvoissa maissa. Vuonna 2006 näitä olivat Kiina, Eritrea, Israel, Libya, Malesia, Pohjois-Korea, Peru ja Taiwan. Paljon useammissa maissa naiset voivat liittyä asevoimiin vapaaehtoisina. Norja aloitti kutsunnat naisille vuonna 2013 ensimmäisenä Nato-maana. Ruotsi seurasi vuonna 2018.
Naiset Suomen puolustusvoimissa.
Suomen puolustusvoimissa naiset voivat suorittaa asepalveluksen vapaaehtoisesti kaikissa puolustushaaroissa ja aselajeissa. Tämä on ollut mahdollista vuodesta 1995.
Suomessa naiset majoittuvat samoissa tuvissa ja teltoisssa miesten kanssa. Kuten monissa muissakin maissa, myös Suomen armeijassa naiset kokevat paljon seksuaalista häirintää ja syrjintää. Suomen tasa-arvolaki kieltää sukupuoleen perustuvan syrjinnän.
Villiruoka

Villiruokaa saadaan keräämällä tai pyytämällä suoraan luonnosta. Villiruoaksi luetaan esimerkiksi nokkoset, voikukat, horsmat, apilat ja koivunlehdet sekä syksyllä sienet ja riista sekä kala. Villiruoka otettiin Kielitoimiston sanakirjaan 2020.
Ihmisille järjestetään villiruokakursseja ainakin Suomessa, Latviassa, Liettuassa ja Italiassa. 
Historia Suomessa.
Elo-säätiö on nimittänyt vuodesta 2015 villiruokamestareita.
Samsung Galaxy A10

Samsung Galaxy A10 on Samsungin 19. maaliskuuta 2019 julkaisema älypuhelin.
Tekniset tiedot.
Muotoilu.
Näyttö.
Samsung Galaxy A10 -älypuhelimessa on 6,2 -tuumainen teräväpiirtonäyttö 19:9 -kuvasuhteella.
Paino ja mitat.
Laite painaa 168 grammaa ja sen mitat ovat 155,6 x 75,6 x 7,94 millimetriä.
Fyysiset osat.
Järjestelmäpiiri.
Laitteesta löytyy Samsungin Exynos 7 Octa 7884 -järjestelmäpiiri, jossa grafiikkapiirinä toimii Mali-G71 MP2.
Muisti.
Laitteessa on 2 gigatavua RAM-muistia ja 32 gigatavua sisäistä muistia. Lisäksi tallennustilaa voidaan laajentaa enintään 512 gigatavun microSD-kortilla.
Akku.
Akun kapasiteetti on 3 400 milliampeerituntia tässä laitteessa.
Kamerat.
Takakameran tarkkuus on 13 megapikseliä. Etukameran tarkkuus on 5 megapikseliä.
Videokuvaus voidaan tehdä 1080p (täysteräväpiirto) -resoluutiolla 30 fps.
Ohjelmisto.
Julkaisuhetkellä laitteessa oli esiasennettuna Android 9.0 "Pie". Laite on päivitettävissä Android 11 -versioon. Molemmat versiot toimivat Samsungin One UI -käyttöliittymällä.
Samsung Galaxy A20e

Samsung Galaxy A20e on Samsungin 10. huhtikuuta 2019 julkaisema älypuhelin, jossa on esiasennettuna Android 9.0 (Pie) Samsungin One UI -käyttöliittymällä. Käyttöjärjestelmä on päivitettävissä Android 11 -versioon.
Tekniset tiedot.
Muotoilu.
Samsung Galaxy A20e -älypuhelimessa on 5,8-tuumainen näyttö HD+-resoluutiolla.
Fyysiset osat.
Laitteesta löytyy 1,6 gigahertsin kahdeksanydinprosessori. Laitteessa on 3 gigatavua keskusmuistia ja 32 gigatavua sisäistä muistia. Puhelimen muisti on laajennettavissa enintään 512 gigatavun microSD-kortilla.
Kamerat ja multimedia.
Laitteessa on kaksi takakameraa. Pääkameran tarkkuus on 13 megapikseliä ja ultralaajakulmakameran tarkkuus 5 megapikseliä. Etukameran tarkkuus on puolestaan 8 megapikseliä.
Videokuvaus voidaan tehdä 1080p (Full HD) -resoluutioilla 60fps.
Ohjelmisto.
Julkaisuhetkellä laitteessa oli esiasennettuna Android 9.0 (Pie) Samsungin One UI -käyttöliittymällä. Käyttöjärjestelmä on päivitettävissä Android 11 -versioon.
Samsung Galaxy A70

Samsung Galaxy A70 on Samsungin 26. huhtikuuta 2019 julkaisema älypuhelin, jossa on esiasennettuna Android 9.0 (Pie) Samsungin One UI -käyttöliittymällä.
Puhelin on osa Samsungin Samsung Galaxy A -sarjaa, joka yhdisti vanhat J ja A -sarjat yhteen. Galaxy A70 edustaa malliston keskihintaluokkaa.
Tekniset tiedot.
Muotoilu.
Samsung Galaxy A70 -älypuhelimessa on 6,7-tuumainen näyttö Full HD+ -resoluutiolla.
Fyysiset osat.
Laitteesta löytyy 2 gigahertsin kahdeksanydinprosessori. Laitteessa on 6 gigatavua keskusmuistia ja 128 gigatavua sisäistä muistia. Puhelimen muisti on laajennettavissa enintään 512 gigatavun microSD-kortilla.
Kamerat ja multimedia.
Laitteessa on kolme takakameraa. Pääkameran tarkkuus on 32 megapikseliä, toinen kamera on laajakulmakamera, jonka tarkkuus on 8 megapikseliä ja kolmas on syvyyskamera, jonka tarkkuus on 5 megapikseliä. Etukamera on puolestaan 32 megapikseliä.
Videokuvaus voidaan tehdä 2160p (4K) -resoluutiolla 30 
fps ja 1080p (Full HD) -resoluutiolla 240 fps.
Ohjelmisto.
Julkaisuhetkellä laitteessa oli esiasennettuna Android 9.0 (Pie) Samsungin One UI -käyttöliittymällä. Puhelin tulee saamaan Android 10 -päivityksen (keväällä 2020) ja 11 OTA -päivityksen myöhemmin.
Jatkuva integraatio

Jatkuva integraatio () on ohjelmistotuotannon menetelmä useiden tekijöiden lähdekoodimuutoksien yhdistämiseen yhteen ohjelmistoprojektiin. Menetelmä esiintyy DevOps-kehityksen yhteydessä, jossa automatisoidut toiminnot varmistavat koodin oikeellisuuden. Menetelmän tavoitteena on löytää ohjelmointivirheet nopeammin, parantaa ohjelmiston laatua ja lyhentää aikajaksoa päivityksen tarkistamiseen ja julkaisemiseen.
Termin on esittänyt ensimmäisen kerran Grady Booch vuonna 1994.
Anton Eberl

Anton Franz Josef Eberl (13. kesäkuuta 1765 Wien – 11. maaliskuuta 1807) oli itävaltalainen säveltäjä ja pianisti. Hän ystävystyi Wolfgang Amadeus Mozartin kanssa, sai tältä rohkaisua urallaan ja mahdollisesti opiskeli tämän johdolla. Ainakin Eberlin säveltämiä pianokappaleita tiedetään julkaistun jo vuonna 1788 virheellisesti Mozartin nimissä. Hän sai suurta arvostusta soitinmusiikin teoksillaan, joita pidettiin jopa Ludwig van Beethovenin sävellysten veroisina; Eberlin sinfonia Es-duurissa esitettiin Beethovenin 3. sinfonian ("Eroica") kantaesityksen yhteydessä, ja sitä itse asiassa pidettiin aikanaan näistä teoksista vahvempana.
Eberlin tuotannossa voi kuulla jo romantiikan enteitä. Esimerkiksi hänen pianosonaatissaan (g-molli) on piirteitä, joiden kaltaiset tulivat myöhemmin tutuiksi César Franckin, Frédéric Chopinin ja Franz Lisztin musiikin kautta. Eberliltä ei ole säilynyt näyttämömusiikkia, mutta hänen varhaisin näyttämöteoksensa sai osakseen positiivista palautetta Christoph Willibald Gluckilta.
Emanuel Aloys Förster

Emanuel Aloys Förster (26. tammikuuta 1748 Niedersteine – 12. marraskuuta 1823 Wien) oli itävaltalainen säveltäjä, musiikkiteoreetikko ja musiikinopettaja. Hän asettui 1780-luvulla vapaana taiteilijana Wieniin ja ystävystyi wieniläisklassikoiden kanssa. Hänen tuotantonsa sijoittuu tyylillisesti Joseph Haydnin ja Wolfgang Amadeus Mozartin kypsien töiden sekä Ludwig van Beethovenin varhaisten teosten välimaastoon.
Pietarsaaren väestö

Pietarsaaren väestö oli vuonna 2018 19 278 ihmistä. Kaupunki on kaksikielinen: vuoden 2018 lopussa 56,3 prosenttia asukkaista puhui ruotsia ja 34,7 prosenttia suomea. Muuta kieltä äidinkielenään puhuvia asukkaita kaupungissa asui tasan 9 prosenttia. Muista kieliryhmistä suurin on arabian kieli, seuraavaksi suurimmat vietnamin kieli, bulgarian kieli, persian kieli ja englanti. Vuonna 2024 15 prosenttia kaupunkilaisista oli maahanmuuttajia. 
Historia.
Ruotsinkielinen asutus levisi rannikolle pääosin 1200-luvun jälkeen. Suomenkielisiä on asunut alueella tätä aiemmin. Saamelaiseen asutukseen viittaavat alueella mm. Lapp- eli Lapin -alkuiset nimet. Näitä on Pietarsaaren lisäksi sen naapurikunnissa. 
Vuonna 1413 kootun Eerik Pommerilaisen veroluettelon mukaan, Pietarsaaren rannikkoseudun alueella oli tällöin 120 savua. Yhden savun ajatellaan koostuneen mahdollisesti kolmesta taikka neljästä talosta.
Pietarsaaressa oli vuonna 1810 vajaat 1 100 asukasta. Koko 1800-luvun kaupungin väestönkasvu oli vakaata, mutta suhteellisen vähäistä. Väestönkasvu prosentteina oli pienempi kuin Suomessa keskimäärin.
Teollistuminen alkoi vaikuttaa väestönkehitykseen 1890-luvulla. Vuosina 1896−1900 kaupunkiin muutti 967 henkilöä, valtaosa naisia. Tupakkatehdas palkkasi kaupunkiin muuttaneita naisia, osa sai töitä piikoina. Vuosina 1900−1905 kaupunkiin muutti runsaat 1500 henkilöä. Muuttajien sukupuolijakauma alkoi tasaantua. Työtä muuttajille oli tarjolla Alholman höyrysahalla, sokeritehtaalla, ja Pietarsaaren konepajalla.
Väkiluvun kehitys ja kielijakauma.
Väkiluvun kehitys ja kielijakauma Pietarsaaressa 1880−2010.
Kalle-Tapio Huusko

Kalle-Tapio Huusko (s. 26. helmikuuta 1999 Sotkamo) on suomalainen pesäpalloilija, joka edustaa Superpesis-joukkue Manse PP:tä.
Ura.
Huusko on Sotkamon Jymyn kasvatti. Hän teki Superpesis-debyyttinsä 15. toukokuuta 2016 Hyvinkään Tahkoa vastaan. Huusko on voittanut B-pojissa pronssia 2014 ja 2017, A-pojissa hopeaa 2019 ja pronssia 2018. Hän pelasi kaksi B-poikien Itä–Länsi-ottelua vuosina 2016 ja 2017 sekä yhden A-poikien Itä–Länsi-ottelun vuonna 2019. Hän on saavuttanut Sotkamon paidassa Superpesiksen hopeaa 2016 ja 2017. Huusko oli uransa alkupuolella ulkopelipaikaltaan lukkari, mutta vaihtoi lopulta paikkansa polttolinjaan. Elokuussa 2021 Huusko teki Tahkon kanssa 1+1-vuotisen jatkosopimuksen. Kauden 2022 aikana Tahko tiedotti tehneensä Huuskon kanssa kaksivuotisen sopimuksen. Toukokuussa 2023 Huuskon ilmoitettiin kuitenkin siirtyvän Manse PP:n loppukauden lainasopimuksella. Lokakuussa 2023 Huusko ja Tahko purkivat seuraavaa kautta koskeneen pelaajasopimuksensa huonojen henkilökemioiden takia.
Nokia 5.1 Plus

Nokia 5.1 Plus on HMD Globalin 31. elokuuta 2018 julkaisema älypuhelin, jossa on esiasennettuna Android 8.1 (Oreo).
Tekniset tiedot.
Muotoilu.
Nokia 5.1 Plus -älypuhelimessa on 5,8-tuumainen näyttö HD+ -resoluutiolla.
Fyysiset osat.
Laitteesta löytyy 1,8 gigahertsin kahdeksanydinprosessori. Laitteessa on 3 gigatavua keskusmuistia ja 32 gigatavua sisäistä muistia. Puhelimen muisti on laajennettavissa enintään 400 gigatavun microSD-kortilla.
Kamerat ja multimedia.
Laitteessa on kaksi takakameraa, pääkameran tarkkuus on 13 megapikseliä ja toinen kamera on 5 megapikseliä. Etukamera on puolestaan 8 megapikseliä.
Videokuvaus voidaan tehdä 1080p (Full HD) -resoluutiolla 30fps.
Ohjelmisto.
Julkaisuhetkellä laitteessa oli esiasennettuna Android 8.1 (Oreo).
Nokia 6.1 Plus

Nokia 6.1 Plus on HMD Globalin 31. elokuuta 2018 julkaisema älypuhelin, jossa on esiasennettuna Android 8.1 (Oreo).
Tekniset tiedot.
Muotoilu.
Nokia 6.1 Plus -älypuhelimessa on 5,8-tuumainen näyttö Full HD+ -resoluutiolla.
Fyysiset osat.
Laitteesta löytyy 1,8 gigahertsin kahdeksanydinprosessori. Laitteessa on 4 gigatavua keskusmuistia ja 64 gigatavua sisäistä muistia. Puhelimen muisti on laajennettavissa enintään 400 gigatavun microSD-kortilla.
Kamerat ja multimedia.
Laitteessa on kaksi takakameraa, pääkameran tarkkuus on 16 megapikseliä ja toinen kamera on 5 megapikseliä. Etukamera on puolestaan 16 megapikseliä.
Videokuvaus voidaan tehdä 1080p (Full HD) -resoluutiolla 30fps.
Ohjelmisto.
Julkaisuhetkellä laitteessa oli esiasennettuna Android 8.1 (Oreo).
Joseph Wölfl

Joseph Wölfl (24. joulukuuta 1773 Salzburg – 21. toukokuuta 1812 Lontoo) oli itävaltalainen säveltäjä ja pianisti. Hän sai varhaisimman musiikkikasvatuksensa Leopold Mozartilta ja Michael Haydnilta. Hän toimi hovisäveltäjänä Varsovassa, asui vuodesta 1795 Wienissä, muutti vuonna 1801 Pariisiin ja teki sieltä vuonna 1805 jälleen muuton, tällä kertaa Lontooseen.
Wölfl kuului Ludwig van Beethovenin ohella aikansa kunnioitetuimpiin pianovirtuooseihin Wienissä. Hän sävelsi kaksi sinfoniaa, seitsemän oopperaa ja ohjelmistoa pianolle. Viimeksi mainittua edustavat muun muassa hänen konserttonsa, sonaattinsa ja muunnelmateoksensa. Hän sävelsi myös kamarimusiikkia sekä pianon kanssa että sitä ilman.
Pyhäkosken veneonnettomuus

Pyhäkosken veneonnettomuus tapahtui Oulujoen Pyhäkoskella 2. elokuuta 1944 kun Oulun varuskunnasta koskenlaskuun lähteneen seurueen vene törmäsi joen poikki asetettuun vaijeriin ja kaatui jolloin veneessä olleista 20 henkilöstä kuusi hukkui. 
18 hengen seurue johon kuului varuskunnan aliupseereita ja lottia lähti keskiviikkoiltana kello 21–22 tienoilla Utajärven Ojalta koskenlaskuun Oulujoelle Suomen Matkailijayhdistyksen koskiveneellä. Veneen ohjaajana toimi valantehnyt koskenlaskija Iikka Vähäoja ja soutajana Teuvo Ristiniemi. Vene törmäsi Pyhäkoskella Muhoksen Leppiniemen kohdalla virran poikki kulkeneeseen sinkkivaijeriin jolloin veneen tuhto katkesi, peräosa täyttyi vedellä ja vene kaatui veneessä olleiden joutuessa koskeen. Toinen koskea laskenut vene välttyi juuri ja juuri törmäämästä vaijeriin. Osa veteen joutuneista onnistui pysymään veden pinnalla veneen jäännösten ja pelastuskölien avulla kunnes he pääsivät rantaan kosken alapuolella. Onnettomuudessa hukkuivat kersantti Kaarlo Henrik Nurro (s. 1907), alikersantti Eino Emil Järvelin (s. 1915), korpraali Eino Fredrik Kuusisto (s. 1921) sekä lotat Sylvi Niemi (s. 1911), Alma Ikonen (s. 1916) ja Aune Poutiainen (s. 1917).
Pyhäjoen veneonnettomuus lopetti vuonna 1898 alkaneen Oulunjoen koskimatkailuliikenteen kun koskenlaskijoille ei enää myönnetty lupia ja vähän myöhemmin Pyhäkosken vesivoimalaitostyöt estivät kokonaan veneliikenteen.
Louis Ferdinand (Saksan prinssi)

Louis Ferdinand ("Louis Ferdinand Viktor Eduard Albert Michael Hubertus)" (9. marraskuuta 1907 Potsdam, Saksan keisarikunta – 25. syyskuuta 1994 Bremen, Saksa) oli Saksan viimeisen keisarin Vilhelm II:n pojanpoika ja Hohenzollern-suvun päämies vuodesta 1951 kuolemaansa asti.
Suku ja koulutus.
Louis Ferdinandin vanhemmat olivat Saksan kruununprinssi Vilhelm ja prinsessa Cecilia. Hän vietti lapsuutensa Potsdamin ja Berliinin keisarillisissa palatseissa. Louis Ferdinand opiskeli Berliinin Humboldt-yliopistossa ja väitteli vuonna 1929 tohtoriksi. 
Louis Ferdinand järjesti Saksojen yhdistymisen jälkeen vuonna 1991 esi-isiensä Fredrik Vilhelm I:n ja Fredrik Suuren jäännökset siirretyiksi Hohenzollernin linnasta takaisin alkuperäiseen hautapaikkaansa, Sanssoucin palatsiin Potsdamissa. Hautajaistilaisuudessa soitettiin hänen säveltämänsä hautajaismarssi "Fredericus Rex". Louis Ferdinand ilmoitti myös olevansa käytettävissä hallitsijaksi, jos Saksaan palautettaisiin monarkia.
Ura.
Hän asui vuosina 1929–1934 Detroitissa Yhdysvalloissa ja työskenteli Fordin autotehtaalla. Toisen maailmansodan alussa hän toimi upseerina Saksan ilmavoimissa Luftwaffessa, mutta joutui luopumaan palveluksesta vuonna 1940 Adolf Hitlerin kiellettyä entisiltä kuninkaallisilta armeijassa palvelun "prinzenerlass"-käskyllä. Louis Ferdinandilla oli sodan aikana yhteyksiä Hitlerin vastaiseen oppositioon ja heinäkuun 20. päivän salaliiton johtajiin. Hän ei kuitenkaan itse ottanut osaa vastarintaan, vaikka erottaminen ilmavoimista olikin jonkin verran loitontanut häntä aiemmin kannattamistaan kansallissosialisteista. Louis Ferdinandin vanhempi veli Wilhelm kaatui sodassa vuonna 1940, joten Louis Ferdinandista tuli sukunsa päämies isänsä kuoltua vuonna 1951.
Sodan jälkeen Louis Ferdinand asui Bremenissä Länsi-Saksassa. Hän kirjoitti toisen maailmansodan jälkeen muistelmakirjat "Als Kaiserenkel durch die Welt" (1952) ja "Die Geschichte meine Lebens" (1968). Louis Ferdinand harrasti säveltämistä.
Avioliitto ja jälkeläiset.
Hänen puolisonsa oli vuodesta 1938 venäläinen suuriruhtinatar Kira Kirillovna Romanova (1909 –1967), joka oli suuriruhtinas Kirill Vladimirovitšin ja prinsessa Victoria Melitan tytär. Heille syntyi seitsemän lasta.
Jenny Berthelius

Jenny Berthelius (29. syyskuuta 1923 Tukholma – elokuu 2019) oli ruotsalainen kirjailija.
Berthelius muutti lapsena perheineen Helsingborgiin, jossa hän myöhemmin kirjoitti ylioppilaaksi ja kouluttautui sihteerin työhön. Vuonna 1944 hän muutti miehensä Svenin kanssa Malmöhön, ja Marie-tyttärensä syntymän jälkeen hän keskittyi vapaaseen työskentelyyn etenkin kirjoittamisen parissa. Hän ryhtyi kirjoittamaan lehtiin pakinoita ja debytoi romaanikirjailijana vuonna 1968 teoksellaan "Mördarens ansikte". Hänen kirjojensa henkilöitä ovat komisario Sanger ja eräänlainen alter ego, kirjailija Vera Kruse. Tuotantoon kuuluu trillereitä, muita romaaneja, lastenkirjallisuutta, novelleita, antologioita ja helppolukuisia kirjoja. Berthelius oli Bo Lagevi -dekkarikollektiivin ainoa naispuolinen jäsen. Hänet tunnetaankin parhaiten dekkareiden kirjoittajana. Hän toimi myös kielenkääntäjänä. Hän jäi leskeksi vuonna 1970, opiskeli vuosina 1978–1982 Lundissa vertailevaa kirjallisuudentutkimusta ja asui myöhemmin Arlesissa. 
Berthelius sai Expressen-lehden Sherlock-palkinnon teoksesta "Den heta sommaren" (1969) ja Ruotsin rikoskirjailijoiden akatemian suurmestaridiplomin vuonna 2004.
Rational Software

Rational Software Corporation oli yhdysvaltalainen ohjelmistotalo, joka perustettiin vuonna 1981. IBM osti yrityksen vuonna 2002 2,1 miljardilla dollarilla.
Rational on siitä lähtien ollut IBM:n osasto.
Yritys tuli tunnetuksi ohjelmistotuotannon ohjelmista ohjelmien testaamiseen, suunnitteluun ja hallintaan.
Yrityksen nimekkäisiin työntekijöihin kuuluu muun muassa Grady Booch.
Salomonin diskografia

Salomonin diskografia käsittää suomalaislaulaja Salomonin diskografian.
Grady Booch

Grady Booch on yhdysvaltalainen tietojenkäsittelytieteilijä, joka on tullut tunnetuksi muun muassa UML-mallinnuksesta. Booch on työskennellyt Rational Softwarella sen perustamisesta lähtien ja IBM:llä yrityksen kaupan jälkeen.
Boochilla on tutkinnot Yhdysvaltain ilmavoimien akatemiasta ja Kalifornian yliopistosta.
Booch on saanut tunnustuksena Lovelace-mitalin. Booch on myös ACM Fellow, IEEE Fellow ja IBM Fellow.
Teokset.
Booch on kirjoittanut kuusi menestynyttä kirjaa, joihin kuuluvat "UML Users Guide" ja "Object-Oriented Analysis and Design with Applications".
Karakul

Karakul (turkkilaisten kielten qarakül, karagöl, karakol ym. kirjoitusasuja, ”musta järvi”) voi tarkoittaa seuraavia asioita:
Karvaorvokki

Karvaorvokki ("Viola hirta") on orvokkikasvien (Violaceae) heimoon, orvokkien ("Viola") sukuun kuuluva kasvilaji. Karvaorvokki muistuttaa mäkiorvokkia ("Viola collina") sekä tuoksuorvokkia ("Viola odorata"), mutta sen voi erottaa mäkiorvokista lehtien ulkonäön ja tuoksuorvokista kukkien ulkonäön sekä rönsyjen perusteella. Karvaorvokki voi risteytyä mäkiorvokin, tuoksuorvokin tai hopeaorvokin kanssa.
Karvaorvokki on monivuotinen ruohovartinen orvokkilaji, joka ei muodosta rönsyjä. Karvaorvokin lehdet kasvavat suoraan juurakosta muodostaen lehtiruusukkeen varren tyvelle. Lehdet ovat ruodillisia ja muodoltaan herttamaisia. Sekä lehtiruodit että lehtilavat ovat pehmeäkarvaisia. Lehtien korvakkeet ovat melko pieniä ja hammaslaitaisia. Kukat kehittyvät suoraan juurakosta kasvavien varsien päihin. Kukkaperissä on kaksi pientä verholehteä. Kukat ovat melko suuria, vaaleansinivioletteja ja lähes täysin tuoksuttomia. Kukissa on kaksi ylöspäin suuntautunutta ja kolme alaspäin suuntautunutta terälehteä sekä violetti kannus. Karvaorvokki kukkii huhti–toukokuussa. Karvaorvokin hedelmät ovat pyöreitä sekä karvaisia ja sijaitsevat alaspäin kaartuvan varsien päissä.
Karvaorvokki kasvaa metsissä ja mäillä kuivilla kalkkivaikutteisilla kasvupaikoilla. Suomessa karvaorvokkia on tavattu lähinnä vain Varsinais-Suomesta ja Uudeltamaalta. Ruotsissa karvaorvokki on paikoitellen melko tavallinen maan eteläosissa.
Piia Leino

Piia Leino (s. 1977 Helsinki) on suomalainen kirjailija ja toimittaja.
Koulutukseltaan Leino on yhteiskuntatieteiden maisteri. Hän opiskeli Tampereen yliopistossa pääaineenaan journalistiikka ja valmistui vuonna 2004. Leinon romaani "Taivas" (2017) voitti Euroopan unionin kirjallisuuspalkinnon vuonna 2019. Teoksen käsikirjoitus voitti myös Kustantamo S&amp;S:n Maailman laita -romaanikilpailun keväällä 2017. Teos sai myös HelMet-kirjallisuuspalkinnon 2019.
Leino asuu Helsingissä. Hän on toiminut opettajana Kriittisessä Korkeakoulussa.
Ristikarin koulu

Ristikarin koulu on koulu Pietarsaaressa. Koulurakennuksen suunnitteli Albert Nyberg. Koulurakennus valmistui vuonna 1926 suomalaisen kansakoulun käyttöön. Koulun laajennus valmistui 1954. Kiinteistön julkisivu on suojeltu. 
Ristikarin koulu toimi suomenkielisenä alakouluna vuoteen 2006 asti. Ristikarille muutti tämän jälkeen Kielikylpykoulu. Kielikylpyopetus siirrettiin kosteus-ja sisäilmaongelmien vuoksi muualle vuonna 2013. Ristikarin kiinteistö on ollut tyhjillään vuodesta 2014 lähtien.
Vuonna 2020 Pietarsaaren kaupunki yritti myydä koulua kahteen otteeseen huutokaupassa. Vuonna 2023 Ristikarin koulu suojellaan Luutavuoren alueen asemakaavassa arkkitehtonisesti, kulttuurihistoriallisesti ja kaupunkikuvan kannalta tärkeänä suojeltuna rakennuksena, jota ei saa purkaa.
Franz Limmer

Franz Limmer (2. lokakuuta 1808 Wien – 19. tammikuuta 1857 Timișoara) oli itävaltalainen säveltäjä ja kapellimestari. Hän sai harmoniassa, sävellyksessä ja orkestroinnissa opetusta Ignaz Ritter von Seyfriediltä. Hän opiskeli myös muun muassa sellon- ja klarinetinsoittoa. Jo 17-vuotiaana hän oli säveltänyt D-duurissa messun, joka kantaesitettiin Wienissä.
Vuonna 1834 Timișoaran saksalaisen teatterin johtaja tarjosi Limmerille kapellimestarin paikkaa, jonka hän hyväksyi ja muutti kaupunkiin. Vuonna 1835 hänet nimitettiin paikallisen tuomiokirkon kuoromestariksi. Kyseistä kirkkoa varten hän sävelsi tunnetuimman teoksensa, offertoriumin "Justus ut palma florebit".
Jari Latvanen

Jari Esko Latvanen (s. 1964) on suomalainen yritysjohtaja, joka toimi Stockmannin toimitusjohtajana vuosina 2019–2023. Latvanen on toiminut HKScanin toimitusjohtajana, kunnes sai potkut marraskuussa 2018.
Friikkisirkus

Friikkisirkus (tai friikkishow, friikkinäytös, kummajaisnäytös) on näytös, jossa esitellään kummajaisia eli epätavallisen näköisiä ihmisiä. Esiintyjiin kuului esimerkiksi jättiläisiä, kääpiöitä, ylipainoisia, siamilaisia kaksosia, parrakkaita naisia, pienipäisiä ihmisiä, raajattomia ihmisiä sekä eksoottisten kansojen edustajia.
Friikkisirkukset kehittyivät kuriositeettimuseoista, joissa kummajaisia oli näytteillä muiden epätavallisten kohteiden ohella. Friikkisirkukset olivat itsenäisiä näytöksiä, toisin kuin sirkusten sideshow't, joissa myös saatettiin esitellä kummajaisia.
Friikkisirkukset nousivat suureen suosioon 1800-luvulla Yhdysvalloissa, ja pienimuotoisia näytöksiä nähtiin myös muualla, kuten Suomessa. Näytökset koettiin normaalina viihteenä, ja niitä mainostettiin tavallisissa lehdissä.
Friikkinäytösten suosion huippu kesti 1840-luvulta 1900-luvun taitteeseen ja pienimuotoisempana aina 1940-luvulle asti. Kummajaisten esittelyn arvostelu ja kyseenalaistaminen sekä elokuvan tulo 1920-luvulla vaikuttivat friikkinäytösten suosion hiipumiseen. Toiminnan lakkaamisen johdosta siihen yhdistetty hyväksikäyttö lakkasi, mutta toisaalta alalta vapaaehtoisesti toimeentulonsa hankkineet ihmiset menettivät elantonsa.
Tod Browningin sideshow-elokuva "Freaks – kummajaiset" (1932) kertoo friikkisirkuksessakin esiintyneistä ihmisistä.
Paavo Velander

Paavo Kalervo Velander (2. syyskuuta 1909 Hanko – 29. tammikuuta 1997 Helsinki) oli suomalainen diplomi-insinööri ja Ylen teknillinen johtaja. Neuvontainsinöörinä toimiessaan hän kehitti 1930-luvulta lähtien menetelmiä, joilla voitiin poistaa radio- ja televisiolähetysten häiriöitä. Velander vaikutti myös siihen että Suomessa kerrostaloissa otettiin käyttöön yhteisantennijärjestelmät jo rakennusvaiheessa. Velander aloitti uransa Ylessä insinöörinä, toimi sitten teknisen neuvontaosaston päällikkönä ja teknillisenä apulaisjohtajana ja viimeksi Ylen teknillisenä johtajana. Hän jäi eläkkeelle 1972. 
Talvisodan aikana Velander kyseenalaisti Suomessa käytössä olleiden, ruotsalaisen Boris Hagelinin kehittämien Hagelin-salauslaitteiden turvallisuuden havaittuaan että ulkopuoliset voivat avata laitteilla salattuja sanomia jos heillä on käytössään samoilla asetuksilla salakirjoitettuja viestejä, tehokkaat apuvälineet ja vihjeitä sanomien sisällöstä. Velander alkoi suunnitella suomalaista salauslaitetta joka sai nimen "”Mirri”" laitteen sähkömoottorin kehräävästä äänestä. Velanderin laite käytti kertakäyttöisiä avaimia jotka olivat reikänauhalla kertakäyttöisessä kasetissa lähettävän ja vastaanottavan laitteen käyttäessä samanlaista kasettia. Laitteesta valmistettiin kaksi prototyyppiä joista toinen valmistui vasta loppusyksyllä 1944. Salauslaitteelle ei enää tässä vaiheessa ollut jatkosodan päätyttyä akuuttia tarvetta joten laitteiden valmistusta ei aloitettu. Laitteen prototyyppi on säilynyt ja se on nykyisin Museo Militarian kokoelmissa.
Paavo Velander oli naimisissa vuodesta 1940 Karin Alenin kanssa. He asuivat Pitäjänmäellä.
Moukdavanyn Santiphone

Moukdavanyn Santiphone (, s. 6. kesäkuuta 1997 Laos) on laosilainen laulaja. Hän esiintyi elokuvissa "Mon Hak Bao Mueang Wang", "Auean Ai Sai Mor Nueng", "Wi Wa Khon Pan Sa".
Kanariansalvia

Kanariansalvia ("Salvia canariensis") on salvioiden suvun monivuotinen huulikukkaiskasvi. Se on kotoisin Kanariansaarilta.
Kuvaus.
Lehdet ja oksat.
Kanariansalvia voi kasvaa 2–2,3 metriä korkeaksi ja 1,5 metriä leveäksi pensaaksi. Lehtien lehtilapa on kolmiomainen, nuolenkärjen muotoinen. Lehdet ja varret ovat päältä hopeanharmaan karvoituksen peittämät.
Kukat.
Kanariansalvia kukkii kesästä alkutalveen. Kukat ovat väriltään purppuranpunertavasta sinipunaiseen.
Levinneisyys.
Kanariansalviaa kasvaa kaikilla Kanariansaarilla sekä Afrikan luoteisrannikolla. Kanariansalvia kasvaa hyvin vettä läpäisevässä maassa. Se on sopeutunut kuivaan ja ei tarvitse juurikaan ravinteita. Muualla maailmassa sitä kasvatetaan kuivilla alueilla koristekasvina, koska se ei tarvitse kovin paljon vettä.
Katri Helena (albumi)

Katri Helena on samannimisen laulajan toinen albumi, joka julkaistiin vuonna 1966. Kaikki sovitukset on tehnyt Jörgen Petersen, joka myös johtaa studioyhtyettä. Levyllä esiintyviä muita muusikoita ovat Unto Haapa-aho, Ilpo Kallio, Herbert Katz, Heikki Laurila, Pentti Lasanen ja Raimo Roiha.
Albumin A-puolella on singlenä julkaistun ”Polkkis”-kappaleen suosion innoittamana kolme muutakin saman muotitanssin tahtiin kulkevaa kappaletta. "Helsingin Sanomien" toimittaja Eino Leino arvosti niitä enemmän Chaplin-ikivihreää ”Hymy” ja kappaletta ”Kuuretki”, jotka julkaistiin saman singlen puoliskoina. ”Kuuretken” lisäksi italialaisia käännösiskelmiä ovat myös ”Lui” ja ”Tyttö niin pieni”.
Samoihin aikoihin albumin teon kanssa Katri Helena näytteli musiikkialasta kertovan komedian "Topralli" kuvauksissa. Elokuvassa soivat albumin kappaleista ”Polkkis” ja ”Lui”.
Katupoikien laulu (albumi)

Katupoikien laulu on Katri Helenan kolmas albumi, joka julkaistiin vuonna 1967.
Paikka auringossa (Katri Helenan albumi)

Paikka auringossa on Katri Helenan neljäs albumi, joka julkaistiin vuonna 1968.
Valklampi (Espoo)

Valklampi on noin viiden ja puolen hehtaarin laajuinen järvi luoteisessa Espoossa lähellä Vihdin rajaa. Virallisen kaupunginosajaon mukaan se sijaitsee Nuuksion kaupunginosassa. Nuuksion Pitkäjärvi sijaitsee Valklammen kaakkoispuolella, lännessä lähin järvi on Mustalampi ja luoteessa Haukkalampi. Valklammen ja Nuuksion Pitkäjärven välissä sijaitsee Saukonnoron luonnonsuojelualue.
Nuuksion Valklammen lisäksi Uudellamaalla on kolme Valklampi-nimistä vakavettä. Pinta-alaltaan suurin Valklampi sijaitsee Lohjan Nummen kylän länsipuolella, toiseksi suurin Valklampi sijaitsee Lohjanjärven läheisyydessä. Pienin Valklampi sijaitsee Vihdissä kolmisen kilometriä Nuuksion Valklammesta länsiluoteeseen.
Missouri (elokuva)

Missouri ("The Missouri Breaks") on Arthur Pennin lännenelokuva vuodelta 1976, jolloin lännenelokuvan katsottiin kuuluvan menneeseen aikaan.
Marlon Brando oikutteli ja siten hidasti elokuvan tekoa vaatimalla erikoiskohtelua ja muokkaamalla rooliaan ja vuorosanoja. Hevosvarkaiden johtajaa ja toista pääosaa esittävän Jack Nicholsonin sanotaan tympääntyneen Brandon käytökseen. Brando ja Nicholson olivat kuitenkin keskenään ystäviä. Nicholson ihaili Brandoa, ja vuonna 2004 hän ylisti tämän roolisuoritusta "Rolling Stone" -lehdelle.
Kuvauksissa yksi hevonen kuoli, ja näin eläinten kohtelua elokuvatuotannoissa seuraava järjestö ei hyväksynyt elokuvaa.
"Missouri" sai Suomen elokuvateattereissa 125 522 katsojaa ja ylsi vuoden 1976 ensi-iltaelokuvista kymmenenneksi katsotuimmaksi.
Arviot.
Arto Pajukallion näkemyksen mukaan elokuvassa yhdistyy eurooppalainen hienostelu ja amerikkalainen barbaria Brandon näyttelemäksi sadistiseksi eksentrikoksi.
Ei kauniimpaa (Katri Helenan albumi)

Ei kauniimpaa on Katri Helenan viides albumi, joka julkaistiin vuonna 1970.
Albumin nimikappale ”Ei kauniimpaa” oli Katri Helenan ensimmäinen Jukka Kuoppamäen säveltämä ja sanoittama menestyskappale ja aloitti heidän tiiviin yhteistyönsä. Kuoppamäki oli tosin sitä ennen sanoittanut useita käännösiskelmiä Katri Helenan aiemmille albumeille. Myös albumin avausraita ”Missä onni on?” on Jukka Kuoppamäen sävellys ja sanoitus.
Valklampi (Lohja, Nummi)

Valklampi on noin neljäntoista hehtaarin laajuinen järvi Lohjalla Karjaanjoen päävesistössä. Se sijaitsee Nummen taajaman luoteispuolella lähellä Varsinais-Suomen rajaa. Taajaman ja Valklammen välissä on Pitkäjärvi ja Kovelanjärvi. Lohjan keskusta sijaitsee noin 20 kilometriä Valklammesta kaakkoon.
Lohjalla on myös toinen Valklampi; siitä käytetään toisinaan nimeä Valklammi.
Valklampi (Lohja)

Valklampi on noin seitsemän hehtaarin laajuinen järvi Lohjalla Karjaanjoen päävesistössä. Se sijaitsee Lohjanjärven länsipuolella lähellä Varsinais-Suomen rajaa. Lohjan keskusta sijaitsee noin 20 kilometriä Valklammesta itään.
Valklammen valuma-alue on metsäistä, ja järven rannat ovat osittain hyvin jyrkkiä. Valklampi on lievästi humuspitoinen.
Lohjalla on myös toinen Valklampi; se sijaitsee lähellä Nummen taajamaa. Myös Vihdissä ja Espoossa on Valklampi-nimiset vakavedet.
Valklampi (Vihti)

Valklampi on noin puolentoista hehtaarin laajuinen korpijärvi Vihdissä Siuntionjoen päävesistössä. Se sijaitsee Nuuksion kansallispuistossa Nummelan kaakkoispuolella.
Kai laulaa saan

Kai laulaa saan on Katri Helenan kuudes albumi, joka julkaistiin vuonna 1971. Sen nimikappale on Pariisissa asuneen suomalaisen jazz- ja viihdepianistin Valto Laitisen sävellys, jonka suomenkielisen tekstin teki Chrisse Johansson. Myös muut albumin laulut ovat eri tekstittäjien ja sovittajien käännöskappaleita, lukuun ottamatta kahta Jukka Kuoppamäen säveltämää ja sanoittamaa lintuaiheista laulua.
Antti Rönkä

Antti Rönkä (s. 26. heinäkuuta 1996 Tammisaari) on suomalainen kirjailija.
Röngän koulukiusaamista käsittelevä esikoisromaani "Jalat ilmassa" ilmestyi vuonna 2019. Hän sai teoksesta Kiitos kirjasta -palkinnon 2020.
Röngän isä on kirjailija Petri Tamminen. Vuonna 2020 ilmestyi heidän kirjeenvaihtoonsa perustuva teos "Silloin tällöin onnellinen".
Malmin sairaala (Pietarsaari)

Malmin sairaala on Pietarsaaressa sijaitseva sairaala. Sairaalan osoite on Kolpintie 7.
Historia.
Kauppaneuvos Otto Malm testamenttasi Pietarsaaren kunnallisen sairaalan perustamiseksi 350 000 markkaa, sekä saman suuruisen summan rahastoon sairaalan ylläpitämiseksi. 
Tilapäinen, 10 paikkainen sairaala otettiin käyttöön marraskuussa 1904. Tilapäinen Sairaala oli käytössä uuden sairaalan päärakennuksen rakentamisen ajan, toiminta päättyi marraskuussa 1908. Tilapäinen sairaala purettiin, ja siirrettiin pääsairaalan pohjoispuolelle, ja otettiin uudelleen käyttöön 1909 maaliskuussa kulkutautipaviljonkina. Uuden sairaalan päärakennus vihittiin käyttöön 1. joulukuuta 1908. Samana päivänä paljastettiin Otto Malmin patsas Sairaalan päärakennuksessa oli kolme kerrosta ja kellari. 
Kulkutautisairaalaa laajennettiin rakentamalla sairaalan pohjoispuolelle paviljonki, joka otettiin käyttöön syyskuussa 1914. Kulkutautisairaalan talous erotettiin Malmin sairaalasta vuonna 1915.
Valtionneuvoston päätöksellä Malmin sairaala luokiteltiin aluesairaalaksi heinäkuusta 1958 alkaen. Valtionapu nousi 40 prosenttiin käyttökustannuksista.
Vuonna 1961 päätettiin täysin uuden rakennuksen rakentamisesta, joka sijoitettaisiin vanhan päärakennuksen itäpuolelle. Uusi sairaalarakennus otettiin käyttöön toukokuussa 1965. Sairaalan toiminta jaettiin osastoihin, eli kaksi kirurgista, kaksi sisätautiosastoa, yksi naistentautien osasto, yksi synnytysosasto, ja yksi lasten osasto.
Sairaalan laajennuksen rakentaminen aloitettiin joulukuussa 1980. Laajennus otettiin käyttöön syksyllä 1982. Uusiin tiloihin sijoitettiin laboratorio, röntgenosasto, leikkaussalit, sekä poliklinikka. Pietarsaaren sairaala liitettiin Vaasan sairaanhoitopiiriin vuoden 1989 alusta lähtien.
Vuonna 2005 Pietarsaaren sairaala irrottautui Vaasan sairaanhoitopiirin kuntayhtymästä, ja liittyi Pietarsaarenseudun kansanterveystyön kuntainliittoon. Uusi yksikkö sai nimekseen Malmin terveydenhuoltoalue.
Malmin sairaalan synnytysosasto suljettiin toukokuussa 2014. Jatkohoitoa vaativat kirurgiset leikkaukset loppuivat Pietarsaaressa tammikuussa 2017. Kaihi-, tyrä- ja pienet käsileikkaukset hoidetaan edelleen Malmin sairaalassa.
Lauluja meille kaikille

Lauluja meille kaikille on Katri Helenan seitsemäs albumi, joka julkaistiin vuonna 1972. Se koostuu monien eri tekijöiden käännösiskelmistä, jotka on sovittanut taustayhtyeen johtaja Olli Heikkilä.
Belgaum

Belgaum tai Belagavi on Intian Karnatakan osavaltiossa sijaitseva kaupunki. Nimi Belgaum on marathin kieltä ja Belagavi kannadaa. Vuonna 2014 Karnataka vaihtoi Belgaumin viralliseksi nimeksi Belagavi, koska se vastaa paremmin kannadan ääntämistapaa.
Väestö.
Belgaumin väkiluku on vuoden 2011 väestönlaskennan mukaan 488 157 henkeä. Hindujen osuus väestöstä on noin 73%, muslimien 20%, jainalaisten 4% ja kristittyjen 1%.
Enemmistö väestöstä puhuu äidinkielenään marathia eikä kannadaa, joka on Karnatakan virallinen kieli. Tämä kieliasia on toiminut Belgaumissa kiistakapulana marathien halutessa liittyä osaksi Maharashtran osavaltiota. Aktiivisesti asiaa on ajanut marathinationalistinen Shiv Sena -puolue, jonka lisäksi Maharashtran osavaltio on pyrkinyt suojelemaan alueella asuvan marathiväestön kielellisiä oikeuksia. Paikalliset muslimit puhuvat urdua.
Katri Helenan parhaimmat 1

Katri Helenan parhaimmat 1 on ensimmäinen Katri Helenan levytyksistä koottu kokoelma-albumi. Se julkaistiin vuonna 1972. Levyn A-puolen kappaleet ovat peräisin artistin esikoisalbumilta "Vaalea valloittaja" (1964) ja B-puolen kappaleet kakkosalbumilta "Katri Helena" (1966).
Kakarakestit

Kakarakestit on Katri Helenan lastenmusiikkialbumi, joka julkaistiin vuonna 1973. Albumin kappaleita sisältävä puolituntinen tv-ohjelma "Katri Helenan Kakarakestit" esitettiin Mainos-TV:n ohjelmistossa iltayhdeksältä jouluaatonaattona 1974. Albumi on julkaistu CD-levynä osana neljän levyn pahvikansiin pakattua kokoelmaa "Kultaiset lastenlaulut 1".
RAF Lossiemouth

RAF Lossiemouth (IATA: LMO, ICAO: EGQS) on Yhdistyneen kuningaskunnan ilmavoimien tukikohta Pohjois-Skotlannissa Morayshiressä neljä mailia Elginistä pohjoiseen. Tukikohta on Moray Firthin etelärannalla B9135-tien länsipuolella ja B9040-tien eteläpuolella.
Lentotukikohta avattiin 1939 pysyvänä tukikohtana, jossa No. 20 OTU koulutti pommikonemiehistöjä. Lisäksi tukikohtaan oli sijoitettuna huoltoyksiköitä. Sinne saapuivat 9. ja 617. laivueiden Avro Lancasterit, jotka tekivät onnistuneen iskun Norjan vuonoissa piileskelevää Saksan laivaston "Tirpitziä" vastaan.
Rannikkolennoston No 18 Group luovutti 12. heinäkuuta 1946 tukikohdan Fleet Air Armille, joka nimesi sen "HMS Fulmariksi". Tukikohta palautettiin 29. syyskuuta 1972 ilmavoimien hallintaan. Ensimmäisenä tukikohtaan saapui ilmavoimien 8. laivue, jonka kalustona olivat Avro Shackleton AEW2 -merivalvontalentokoneet. Laivue siirrettiin myöhemmin RAF Kinlossiin. Seuraavaksi saapuivat 6. ja 54. laivueiden sekä 226 OCU:n SEPECAT Jaguarit. 12. ja 208. laivueiden Blackburn Buccaneerit sijoitettiin tukikohdan lentokonesuojiin meritorjuntatehtäviin. Vuoden 1994 alussa laivueet vaihdettiin 12. ja 617. laivueiden Panavia Tornado GR1B:ksi. 1990-luvun lopulla tukikohdassa oli Tornadojen lisäksi 16.(R) ja 15.(R) laivueet, joista ensimmäinen oli Jaguarien koulutusyksikkö ja toinen Tornado GR1 koulutusyksikkö. Lisäksi tukikohdassa oli pelastus- ja etsintätehtäviä varten 202. laivueen D lentue, jolla oli kalustona Westland Sea King HAR3 -helikopterit.
Tukikohtaa aiotaan laajentaa lähivuosina uutta Eurofighter Typhoon -lentuetta ja Poseidon-valvontakoneita varten.
Étienne-Louis Boullée

Étienne-Louis Boullée (12. helmikuuta 1728 Pariisi – 6. helmikuuta 1799 Pariisi) oli ranskalainen visionäärinen arkkitehti sekä arkkitehtuurin teoreetikko ja opettaja. 
Boullée aikoi aluksi taidemaalariksi, mutta noudatti isänsä toiveita ja alkoi opiskella arkkitehtuuria. Boullée avasi oman arkkitehtitoimistonsa jo 19-vuotiaana. Hän suunnitteli 1760–70-luvuilla useita kaupunkipalatseja Pariisiin, joista tunnetuin on "Hôtel de Brunoy". Vaikka hänen toteutuneet työnsä ovat kekseliäitä ja tyylipuhtaita uusklassismin esimerkkejä, on Boullée kuitenkin tunnetumpi arkkitehtuurin teoreetikkona ja opettajana. Boullée toimi arkkitehtuurin opettajana 50 vuotta, ja hänen oppilaisiinsa kuuluivat muun muassa Alexandre-Théodore Brongniart, Jean-Franƈois-Thérèse Chalgrin ja Jean-Nicolas-Louis Durand.
Merkittävissä julkisten monumenttien konseptisuunnitelmissaan Boullée pyrki arkkitehtonisilla muodoilla herättämään katsojissa yleviä tunteita, välittämään niiden kautta maailman suunnattomuuden ja mahtavuuden sekä kaiken takana piilevän jumalallisen järjen. Samalla hänen ajatteluunsa vaikutti myös ajalle tyypillinen antiikin, varsinkin muinaisen Egyptin monumenttien, palava ihailu.
Boulléen töille on ominaista antiikin esikuvien pelkistäminen geometrisiin muotoihin, jotka ilmentäisivät monumentaalirakennuksissa viileää, ihanteellista klassista arkkitehtuuria ja omaisivat samalla vaikuttavaa ilmaisuvoimaa. Kuuluisassa esseessään "La Théorie des corps" hän tutki geometristen muotojen vaikutusta aisteihin ja liitti kuutioon, pyramidiin, sylinteriin ja palloon ”luontaisia” symbolisia merkityksiä. Näistä palloa Boullée piti täydellisenä muotona. Boullée laati sarjan julkisten monumentaalirakennusten suunnitelmia. Niiden huipentuma oli vuoden 1784 suunnitelma suunnattomasta pallosta, joka olisi ollut brittiläisen fyysikon Isaac Newtonin hautamuistomerkki. Muistomerkin sisätilan oli määrä olla ontto, valtaisa pallomainen tila, joka olisi esittänyt maailmankaikkeutta.
Arkkitehtuuripiirroksissaan Boullée pyrki tekemään geometriset perusmuodot eläviksi käyttämällä dramaattisia valon ja varjon vaihteluita. Hän korosti rakennusten mystisyyttä hautaamalla osan rakennusmassasta. Boullée käytti rakennussuunnitelmissaan lisäksi vahvaa symboliikkaa. Esimerkiksi "Palais Municipal" lepää neljän pedestaaleja muistuttavan vartiotuvan päällä, korostaen sitä, että yhteiskunta nojaa lakiin.
Boulléeta on ajoittain syytetty megalomaaniksi suuruudenhullujen suunnitelmiensa vuoksi. Hänen suunnitelmiaan pitäisi kuitenkin ajatella pikemminkin visioina kuin vakavina toteutusehdotuksina. Boullée edelsi 1900-luvun arkkitehtuuria pyrkimyksessään luoda ainutkertaista ja omaperäistä arkkitehtuuria, joka heijastaisi uuden sosiaalisen järjestyksen ihanteita.